Številka: 35409-529/2022-2550-9

Datum: 5.12.2023

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), 46. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18- ZNOrg, 84/18-ZIURKOE, 158/20 in 44/22 - ZVO-2) v povezavi s 301. členom Zakona o varstvu okolja (Uradni list RS, št. 44/2022 in 18/23 – ZDU-1O), 114. in 119. člena Zakona o urejanju prostora (Uradni list RS, št. 61/17, 199/21 – ZureP-3 in 20/22 – odl. US) v povezavi z 298. členom Zakona o urejanju prostora (Uradni list RS, št. 199/21 – ZureP-3) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06- ZUS-1, 126/07, 65/08, 8/10, 82/13 in 175/20-ZIUOPDVE in 3/22 - ZDeb), v upravni zadevi odločitve o sprejemljivosti vplivov izvedbe plana na okolje za Občinski podrobni prostorski načrt za enoti urejanja MO-01 in MO-02, pripravljavcu plana Občini Kamnik, Glavni trg 24, 1241 Kamnik, naslednjo

O D L O Č B O

1. Vplivi plana na okolje, ugotovljeni v postopku celovite presoje vplivov na okolje zam Občinski podrobni prostorski načrt za enoti urejanja MO-01 in MO-02 so sprejemljivi, ob upoštevanju omilitvenih ukrepov, ki so določeni v okoljskem poročilu (izdelovalec. AD svetovanje, Anes Durgutović s.p., št. 366-2022, julij 2022). Omilitveni ukrepi so vključeni v 28., 29., 30., 31. in 35. členu predloga plana.
2. Občina mora zagotoviti izvedbo spremljanja stanja okolja, kot je določeno v 8. poglavju okoljskega poročila, ki ga je izdelal AD svetovanje, Anes Durgutović s.p., pod št. 366-2022 julija 2022.
3. V tem postopku ni bilo stroškov.

Obrazložitev:

I.

Občina Kamnik, Glavni trg 24, 1241 Kamnik (v nadaljnjem besedilu: pripravljavec plana) je z vlogo št. 3500-0007/2021-5/1 z dne 13.09.2023, prejeto 15.09.2023, zaprosila Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) za odločitev o sprejemljivosti vplivov izvedbe Občinskega podrobnega prostorskega načrta za enoti urejanja MO-01 in MO-02 (v nadaljnjem besedilu: plan) na okolje.

Digitalno gradivo dopolnjenega plana (izdelovalec: OSA arhitekti d.o.o. arhitektura, urbanizem in storitve, Strma ulica 13, 2000 Maribor, št. projekta: 21-354, februar 2023) in okoljskega poročila (izdelovalec: AD svetovanje, Anes Durgutović s.p., št. 366-2022, julij 2022)je v elektronski obliki javno dostopno na spletnem naslovu <https://www.kamnik.si/objave/107>.

Vloga pripravljavca plana je bila dopolnjena dne 19.09.2023 in 23.10.2023 z mnenji naslednjih nosilcev urejanja prostora (ministrstev in organizacij, ki sodelujejo v postopku celovite presoje vplivov na okolje):

* Publikus d.o.o., Ljubljana, št.  66‐G.K.‐5/2023 z dne 19.05.2023,
* Ministrstva za kulturo, št. 35012-160/2021-3340-15 z dne 25. 5. 2023,
* Telekom Slovenije d.d., št. 12378-LJ/2859-MB z dne 6.6.2023,
* Adriaplin d.o.o., Ljubljana, št. 995/23-KP z dne 7.6.2023,
* Zavoda za gozdove, OE Ljubljana, št. 3407-340/2021-6 z dne 13. 6. 2023,
* Občine Kamnik, Oddelka za urejanje prostora, št. 371-0001/2023 z dne 14.06.2023,
* Ministrstva za obrambo, Uprave RS za zaščito in reševanje, št. 350-183/2021-6 – DGZR z dne 20.6.2023,
* Komunalnega podjetja Kamnik, d.o.o., Kamnik, št. 777-936-327-156/2023-6 z dne 21.6.2023,
* Zavoda RS za varstvo narave, OE Kranj, št. 3563-0029/2021-8 z dne 21.7.2023,
* Elektro Celje d.d., št. 3505-0007/2021-5/1 z dne 30.8.2023,
* Ministrstva za naravne vire in prostor, Direkcije RS za vode, št. 35024-209/2023-5 z dne 11.9.2023 in
* Ministrstva za zdravje, Direktorata za javno zdravje, št. 350-103/2021-18 z dne
29.9.2023.

II.

Ministrstvo je v postopku celovite presoje vplivov na okolje (v nadaljnjem besedilu: CPVO) na vlogo pripravljavca plana z dne 3.08.2021 za izdajo odločbe o obveznosti izvedbe postopka CPVO pri pripravi predmetnega plana, dne 5.07.2022 izdalo odločbo št. 35409-348/2021/9 s katero je odločilo, da je v postopku priprave plana treba izvesti CPVO. Z navedeno odločbo je bilo tudi odločeno, da pripravljavcu plana ni treba izvesti presoje sprejemljivosti vplivov izvedbe plana v naravo na varovana območja.

Za predmetni plan je bilo izdelano okoljsko poročilo (izdelovalec: AD svetovanje, Anes Durgutović s.p., št. 366-2022, julij 2022), za katero je ministrstvo izdalo mnenje št. 35409-529/2022-3 z dne 9.11.2022, da je ustrezno.

Pripravljavec plana je dne 16.11.2022 z javnim naznanilom na svetovnem spletu (povezava: <https://www.kamnik.si/objava/702168>) obvestil javnost o izvedbi javne razgrnitve dopolnjenega osnutka plana, v času od 1.12.2022 do 2.01.2023 v prostorih Občine Kamnik. V okviru javne razgrnitve gradiva je bila dne 14.12.2022 ob 16. uri izvedena tudi javna obravnava v veliki sejni dvorani Občine Kamnik (II. nadstropje), na naslovu Glavni trg 24, Kamnik.

III.

Na podlagi 301. člena Zakona o varstvu okolja (Uradni list RS, št. 44/2022 in 18/23 – ZDU-1O; v nadaljnjem besedilu: ZVO-2), ki je pričel veljati dne 13.04.2022, se postopki celovite presoje vplivov na okolje, začeti na podlagi Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17- GZ, 21/18 – ZNOrg, 84/18 – ZIURKOE, 158/20 in 44/22 – ZVO-2; v nadaljnjem besedilu ZVO-1), končajo po določbah ZVO-1. Postopek CPVO za predmetni plan je bil pričet dne 3.08.2021 z vlogo pripravljavca plana za izdajo odločbe o obveznosti izvedbe postopka CPVO med veljavnostjo ZVO-1, zato se bo zaključil v skladu z ZVO-1.

V skladu z določili 46. člena ZVO-1, ministrstvo v 30 dneh od prejema plana ob upoštevanju mnenj ministrstev in organizacij iz 42. člena ZVO-1 izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Skladno z določili tretjega odstavka 298. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3), ki je pričel veljati 31.12.2021, se postopki priprave prostorskih aktov, začeti na podlagi Zakona o urejanju prostora (Uradni list RS, št. 61/17, 199/21 – ZUreP-3 in 20/22 – odl. US; v nadaljnjem besedilu: ZUreP-2) končajo po dosedanjih predpisih. Postopek priprave predmetnega plana je bil začet dne 13.07.2021 na podlagi sklepa o začetku priprave plana (objavljen v Uradnem list RS, št.123/21 z dne 27.07.2021), med veljavnostjo ZUreP-2, ter se bo zaključil v skladu z ZUreP-2.

Po 119. členu ZUreP-2 se za postopek priprave in sprejetja občinskega podrobnega prostorskega načrta (OPPN) smiselno uporabljajo določbe, ki veljajo za postopek priprave in sprejetja občinskega prostorskega načrta (OPN). Na podlagi določil 114. člena ZUreP-2 občina pozove državne nosilce urejanja prostora, da v 30 dneh podajo mnenje k predlogu OPN. Državni nosilci urejanja prostora, ki sodelujejo pri celoviti presoji vplivov na okolje, hkrati z mnenjem k predlogu podajo tudi mnenje o sprejemljivosti vplivov izvedbe OPN na okolje.

IV.

Ministrstvo je na podlagi pregleda predloženega gradiva in mnenj nosilcev urejanja prostora ugotovilo:

* Publikus d.o.o., Ljubljana, je za Občinski podrobni prostorski načrt za enoti urejanja MO-01 in MO-02 izdal pozitivno mnenje št. 66‐G.K.‐5/2023 z dne 19.05.2023, brez dodatnih obrazložitev.
* Ministrstvo za kulturo je v mnenju št. 35012-160/2021-3340-15 z dne 25. 5. 2023, navedlo, da na samem območju urejanja ni enot kulturne dediščine. V tekstualnem delu odloka so, povzeto po ugotovitvah okoljskega poročila, vključeni ukrepi za varstvo arheoloških ostalin, zato izdaja pozitivno mnenje.
* Telekom Slovenije d.d. je izdal pozitivno mnenje št. 12378-LJ/2859-MB z dne 6.6.2023 za Občinski podrobni prostorski načrt za enoti urejanja MO-01 in MO-02, pod pogojem izdelave načrta telekomunikacij – zaščite in prestavitve obstoječega TK omrežja s pripadajočimi vezalnimi načrti, ter izgradnje TK omrežja po celotnem OPPN skladno s potrebami predvidene gradnje.
* Adriaplin d.o.o., Ljubljana je izdal pozitivno mnenje št. 995/23-KP z dne 7.6.2023, v katerem je navedel, da kot operater distribucijskega sistema plina na obravnavanem območju plana ne načrtuje širitve distribucijskega sistema.
* Zavod za gozdove, OE Ljubljana (v nadaljnjem besedilu: ZGS) je v mnenju št. 3407-340/2021-6 z dne 13. 6. 2023 navedel, da njihove smernice in priporočila iz prvega mnenja niso upoštevane oz. zajete v predlogu odloka plana. Ministrstvo ugotavlja, da se nosilec urejanja prostora v predmetnem mnenju ni izrecno opredelil do predloga plana ter vplivov njegove izvedbe na okolje z vidika gozdarstva in lovstva, prav tako pa ni zasledilo usmeritev pripravljavcu plana za odpravo pomanjkljivosti v skladu z drugim odstavkom 114. člena ZUreP-2.

Na podlagi pregleda gradiva, javno dostopnih podatkov o ureditvenem območju plana (Atlas okolja, Agencija RS za okolje) in vpogleda v prvo mnenje ZGS št. 3407-340/2021-4 z dne 19. 8. 2021 je ministrstvo ugotovilo, da se z načrtovanim planom ne posega v območja gozdov ali varovanih gozdov, izvedba plana pa ne bo pomembno vplivala na okolje z vidika gozdarstva in lovstva.

Ministrstvo je zaradi razjasnitve zadeve pripravljavca plana pozvalo k izjasnitvi o vseh dejstvih in okoliščinah v zvezi z navedenimi ugotovitvami. Pripravljavec plana je dne 29.11.2023 po e-pošti ministrstvu posredoval pisna pojasnila izdelovalca osnutka plana (OSA arhitekti, Maribor) iz katerih izhaja, da je iz pregleda nadrejenega akta (OPN), v katerem je opredeljena namenska raba prostora razvidno, da se predmetno območje že daljši čas nahaja v območju stavbnih zemljišč z oznako SK – površine podeželskega naselja, ki so namenjene stalnemu bivanju in površinam kmetij z dopolnilnimi dejavnostmi, lahko pa se dopolnjujejo tudi z dejavnostmi trgovine, storitev in dejavnostmi družbenega pomena. Iz zazidalne situacije s prikazom zelenih površin v grafičnem delu predloga plana je razvidno, da se na delu območja nahaja obstoječi objekt, vse ostale površine so zelene površine, vodno zemljišče in varovalni pas ob vodnem zemljišču. V neposredno bližino gozdnega zemljišča se s predvideno zazidavo ne posega.

Upoštevaje navedeno, ministrstvo ugotavlja, da se ZGS s stališča svojih pristojnosti v drugem mnenju ni izrecno opredelil glede vplivov izvedbe predloga plana na okolje, ter da ni pristojno presojati popolnosti utemeljitve ugotovitev nosilca urejanja prostora in podajanja usmeritev pripravljavcu plana za odpravo pomanjkljivosti v skladu z drugim odstavkom 114. člena ZUreP-2.

* Občina Kamnik, Oddelek za urejanje prostora, je za predmetni plan izdala pozitivno mnenje št. 371-0001/2023 z dne 14.06.2023, brez dodatnih obrazložitev.
* Ministrstvo za obrambo, Uprava RS za zaščito in reševanje, je v mnenju št. 350-183/2021-6 – DGZR z dne 20.6.2023 navedlo, da je pripravljavec plana pri pripravi predloga prostorskega akta upošteval mnenje k osnutku in veljavno zakonodajo, zato k predlogu plana izdaja pozitivno mnenje.
* Komunalno podjetje Kamnik, d.o.o., Kamnik, je v mnenju št. 777-936-327-156/2023-6 z dne 21.6.2023 navedlo, da so rešitve s področja kanalizacije in razsvetljave ustrezne, saj sta pripravljavec in izdelovalec plana pri pripravi predloga Odloka o Občinskem podrobnem prostorskem načrtu za enoti urejanja MO-01 in MO-02 upoštevala prvo mnenje št. 777-936-749-333/2021/6 z dne 19.08.2021 za kanalizacijo in razsvetljavo.
* Zavod RS za varstvo narave, OE Kranj, je v mnenju št. 3563-0029/2021-8 z dne 21.7.2023 navedlo, so bila priporočila za varstvo biodiverzitete iz prvega mnenja nosilcev urejanja prostora št. 3563-0029/2021-3 z dne 11.08.2021 smiselno vključena v predlog odloka in skladna s prvim mnenjem s področja varstva narave.
* Elektro Celje d.d., je izdalo pozitivno mnenje št. 3505-0007/2021-5/1 z dne 30.8.2023, z ugotovitvijo, da so v dokumentaciji za izdajo drugega mnenja bile upoštevane predhodne smernice k prostorskemu aktu.
* Ministrstvo za naravne vire in prostor, Direkcija RS za vode, je izdalo pozitivno mnenje št. 35024-209/2023-5 z dne 11.9.2023. V svojem mnenju je navedlo, da se je v prvem mnenju opredelilo, da izvedba plana z vidika upravljanja z vodami verjetno ne bo pomembneje vplivala na okolje. Predmet predloga OPPN sta možnost gradnje stanovanjskih objektov in objektov dodatnih dejavnosti na območju MO-01 in objektov namenjenih dejavnostim IG – gospodarske cone na območju MO-02. Predvideni posegi se načrtujejo na zemljiščih v k.o. Motnik v skupni velikosti 2,5 ha. Območje, ki je predmet obravnave se ne nahaja v območju vodovarstvenega pasu vodnih virov, odvajanje meteornih voda pa je načrtovano preko zadrževalnika v Motnišnico, fekalnih odpadnih voda pa s priključitvijo na fekalno kanalizacijo (v 1. fazi v lastni čistilni napravi, kasneje pa s priključitvijo na javno fekalno kanalizacijo). Južni in jugovzhodni del območja obravnave je na robu območja preostalega razreda poplavne nevarnosti.
* Ministrstvo za zdravje, Direktorat za javno zdravje, je v mnenju št. 350-103/2021-18 z dne
29.9.2023 soglašalo z mnenjem, ki ga je zanj pripravil NIJZ št. 350-59/2021-10 (256) z dne 28.09.2023, v katerem je navedel, da je izvedba plana z vidika vplivov na zdravje ljudi sprejemljiva.

V.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Ministrstvo je po pregledu gradiv ugotovilo, da so omilitveni ukrepi, opredeljeni v 8. poglavju okoljskega poročila, vključeni v poglavji X. in XII. predloga plana (28., 29. 30., 31. in 35. člen). Ukrepi za varstvo pred nesrečami, varovanje naravnih virov in ohranjanje narave so vključeni v IX. poglavje predloga plana. Izvedba plana je dovoljena in okoljsko sprejemljiva le ob upoštevanju omilitvenih ukrepov iz okoljskega poročila, ukrepov v planu ter priporočil in usmeritev nosilcev urejanja prostora.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Spremljanje stanja okolja je določeno v okoljskem poročilu, ter se izvaja v skladu z okoljskim poročilom ter področnimi predpisi.

VI.

Po pregledu celotnega gradiva in prejetih mnenj nosilcev urejanja prostora ministrstvo ugotavlja, da so vplivi izvedbe Občinskega podrobnega prostorskega načrta za enoti urejanja MO-01 in MO-02 v Kamniku na okolje sprejemljivi, zato je odločilo tako, kot izhaja iz 1. in 2. točke izreka te odločbe.

V tem postopku stroški niso nastali, zato je ministrstvo odločilo tako, kot izhaja iz 3. točke izreka te odločbe.

**Pouk o pravnem sredstvu:**

Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži neposredno pisno ali pa se pošlje po pošti.

Postopek vodil:

Ljubiša Stanojević dr. Tanja Pucelj Vidović

Podsekretar Vodja Sektorja za okoljske presoje

Vročiti (elektronsko):

* Občina Kamnik, Glavni trg 24, 1241 Kamnik; obcina@kamnik.si

V vednost (elektronsko):

* Ministrstvo za kulturo, Direktorat za kulturno dediščino; gp.mk@gov.si
* Ministrstvo za zdravje, Direktorat za javno zdravje, gp.mz@gov.si
* Ministrstvo za naravne vire in prostor, Direkcija RS za vode, gp.drsv@gov.si
* Ministrstvo za obrambo, Urad RS za zaščito in reševanje; gp.dgzr@urszr.si
* Zavod RS za varstvo narave, OE Kranj; zrsvn.oekr@zrsvn.si
* Zavod za gozdove Slovenije, OE Ljubljana; OELjubljana@zgs.gov.si
* Občina Kamnik, Oddelek za urejanje prostora; marija.jezek@kamnik.si
* Publikus d.o.o., Ljubljana; info@publikus.si
* Adriaplin d.o.o., Ljubljana; info@adriaplin.si
* Komunalno podjetje Kamnik d.o.o.; info@kpk-kamnik.si
* Elektro Celje, d.d.; info@elektro-celje.si
* Telekom Slovenije d.d.; info@telekom.si